CONVOCATÒRIA D'AJUDES PER A ESTUDIANTS DEL MÀSTER EN ENGINYERIA QUÍMICA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2982)
  + [Valencià](/va/acuerdo/2982)






Selector de idioma

Leer

* [Español](/es/acuerdo/2982)
* [Valencià](/va/acuerdo/2982)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ESTUDIANTS DEL MÀSTER EN ENGINYERIA QUÍMICA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ESTUDIANTS DEL MÀSTER EN ENGINYERIA QUÍMICA DE LA UNIVERSITAT D'ALACANT

Data d'aprovació
:   24/09/2014

Data de publicació
:   26/09/2014

Òrgan competent
:   Departament d'Enginyeria Química

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2982.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2982)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2982)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ESTUDIANTS DEL MÀSTER EN ENGINYERIA QUÍMICA DE LA UNIVERSITAT D'ALACANT&url=https://www.boua.ua.es/va/acuerdo/2982)

**Títol:** CONVOCATÒRIA D'AJUDES PER A ESTUDIANTS DEL MÀSTER EN ENGINYERIA QUÍMICA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Departament d'Enginyeria Química

**Data d'aprovació:** dimecres, 24 de setembre de 2014

CONVOCATÒRIA D’AJUDES PER A ESTUDIANTS DEL MÀSTER EN ENGINYERIA QUÍMICA DE LA UNIVERSITAT D’ALACANT

1. Objecte i persones destinatàries

És objecte d’aquesta convocatòria promoure la incorporació d’estudiants en el primer curs del màster en Enginyeria Química de la Universitat d’Alacant durant el curs acadèmic 2014-15, mitjançant l’assignació d’una ajuda que els permeta cursar aquests estudis i facilitar-los la futura orientació professional o investigadora.

2. Nombre d’ajudes i finançament

El nombre d’ajudes a gaudir per al curs 2014-2015 serà de 5. La dotació màxima total per a aquesta convocatòria és de 7.500 euros i es troba consignada en el capítol 4 del Departament d’Enginyeria Química. L’execució d’aquesta liquidació està supeditada a la disponibilitat de liquiditat de la Universitat d’Alacant.

La subvenció assignada a l’ajuda s’ajustarà al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

L’ajuda s’abonarà en dos terminis. El primer termini, que suposarà el 75% de l’ajuda, s’abonarà una vegada resolta la convocatòria, sempre després de l’1 de gener de 2015. El segon, que suposarà el 25%, s’abonarà si l’estudiant supera el 80% dels crèdits corresponents al primer curs del màster en Enginyeria Química en el curs 2014-2015. Aquesta ajuda en cap cas tindrà efectes juridicolaborals entre les persones beneficiàries i la Universitat d’Alacant, ni tampoc suposa un compromís d’incorporació posterior dels beneficiaris o beneficiàries a la seua plantilla.

3. Obligacions

Les i els estudiants que es beneficien d’aquestes ajudes tindran les obligacions següents:

a) Acreditar el compliment dels requisits i condicions establits per a ser beneficiari o beneficiària de l’ajuda a la data de finalització de presentació de sol·licituds.

b) Sotmetre’s a les actuacions de comprovació necessàries per a verificar, si escau, el compliment i efectivitat de les condicions de concessió de l’ajuda.

c) Seguir durant el curs 2014-2015, per ensenyament oficial, els estudis de màster en Enginyeria Química de la Universitat d’Alacant. En cas que l’estudiant abandonara els estudis del màster, s’haurà de retornar la totalitat de l’ajuda rebuda.

d) Ajustar-se a les normes pròpies de funcionament de la Universitat d’Alacant.

e) Comunicar al Departament d’Enginyeria Química la renúncia a l’ajuda que li haja sigut concedida, així com qualsevol incidència que s’opose a l’obtenció dels objectius previstos en aquesta convocatòria o els menyscabe. Qualsevol variació en les condicions tingudes en compte per a l’avaluació de les sol·licituds interromprà el tràmit d’alta i, si escau, donarà lloc a l’anul·lació de l’ajuda prèvia audiència de l’interessat o interessada.

f) Sotmetre’s a les actuacions de comprovació i control financer que puguen realitzar els òrgans competents de la Universitat d’Alacant, aportant tota la informació que li siga requerida en l’exercici de les actuacions anteriors.

g) Respectar les normes fixades en aquesta convocatòria, així com les que la Universitat d’Alacant determine, en l’àmbit de les seues competències, per a supervisar i avaluar el desenvolupament del seu treball.

h) La percepció d’una ajuda dins d’aquesta convocatòria és incompatible amb altres beques o ajudes finançades amb fons públics o privats per a la mateixa fi, i també amb les ajudes per a la iniciació a la recerca del Vicerectorat d’Investigació, Desenvolupament i Innovació o les beques de col·laboració del Ministeri d’Educació, Cultura i Esport, així com amb sous o salaris que impliquen vinculació contractual o estatutària del beneficiari o beneficiària.

4. Requisits dels i les sol·licitants

Podran sol·licitar aquestes ajudes les i els estudiants universitaris del màster d’Enginyeria Química de la Universitat d’Alacant, que es troben matriculats oficialment en la totalitat de les assignatures del primer curs del màster en el curs acadèmic 2014-15, i que reunisquen els requisits següents:

a) No estar incapacitat físicament ni patir malaltia que puga impedir el desenvolupament de l’activitat formativa que constituïsca l’objecte de l’ajuda.

b) Les i els estudiants de nacionalitat estrangera no comunitària hauran d’estar en possessió del NIE en el termini de presentació de sol·licituds d’aquesta convocatòria.

5. Presentació de sol·licituds

Les sol·licituds es presentaran, segons el model disponible en la Secretaria del Departament d’Enginyeria Química, en el Registre de la Universidad d’Alacant i dirigides al director del Departament d’Enginyeria Química. Les sol·licituds hauran d’anar acompanyades de:

-       Fotocòpia del DNI o NIE.

-       Fotocòpia de l’expedient acadèmic que dóna accés als estudis de màster.

-       Fotocòpia de la matrícula o sol·licitud de matrícula condicionada en el màster d’Enginyeria Química del curs acadèmic 2014-2015.

El termini de presentació de sol·licituds serà a partir de l’endemà de la publicació d’aquesta convocatòria en el BOUA fins al 14 de novembre de 2014. La presentació de la sol·licitud implica l’acceptació de les bases de la convocatòria.

6. Resolució

Les sol·licituds seran avaluades per una Comissió presidida pel director del Departament d’Enginyeria Química i integrada, a més, per la directora del màster d’Enginyeria Química, o persona en qui delegue, dos vocals d’entre el professorat vinculat al màster i el secretari del Departament d’Enginyeria Química. Aquest últim actuarà com a secretari de la Comissió. La concessió de l’ajuda es notificarà amb anterioritat a un mes des de la finalització del termini de presentació de sol·licituds.

Per a l’avaluació i selecció de les candidates o els candidats es valorarà l’expedient acadèmic de la titulació universitària de grau o equivalent que dóna accés directe al màster d’Enginyeria Química en el qual es troba matriculat.

Per al càlcul de la nota mitjana, la puntuació de cadascuna de les assignatures es ponderarà en funció del nombre de crèdits que la integren. No es tindran en compte els crèdits que, segons els plans d’estudi, només puguen qualificar-se com a "apte", ni el reconeixement de crèdits en el qual no hi haja qualificació.

La Comissió aplicarà els criteris d’avaluació i elaborará una relació prioritzada de les candidates i els candidats. La resolució inclourà una llista de candidats i candidates suplents per al cas que s’hi produïren renúncies dins del termini de 15 dies a partir de la data de publicació de la resolució de concessió. L’adjudicació de les ajudes corresponents a renúncies es produirà en l’ordre establit en la relació de suplents.

7. Seguiment

L’alta es tramitarà prèvia presentació per les persones interessades, en el Departament d’Enginyeria Química de la Universitat d’Alacant, dins dels 10 dies naturals des de la data de resolució definitiva, dels documents següents:

a) Document d’acceptació de les obligacions com a beneficiari o beneficiària d’una ajuda per a estudiants del màster d’Enginyeria Química de la Universitat d’Alacant, amb el vistiplau de la Direcció del màster. Si el beneficiari o beneficiària no presenta aquest document d’acceptació en la data establida, s’entendrà que renuncia a l’ajuda.

b) Dades bancàries per a l’abonament de les dotacions de l’ajuda.

En finalitzar el curs acadèmic 2014-15, les beneficiàries o els beneficiaris d’aquestes ajudes hauran de presentar certificat acadèmic d’haver superat almenys els 48 crèdits corresponents al primer curs del màster d’Enginyeria Química.

L’incompliment total o parcial dels requisits i obligacions establides en les presents bases i altres normes aplicables, donarà lloc a l’obertura d’un expedient d’incompliment, la convocatòria del qual, prèvia audiència de la persona interessada, podrà donar lloc a la revocació de l’ajuda concedida parcialment o totalment i l’obligació de reintegrar la quantia corresponent.

Alacant, 24 de setembre de 2014

Rafael Font Montesinos

Director del Departament d’Enginyeria Química





[Carretera Sant Vicent del Raspeig s/n  
03712 Sant Vicent del Raspeig - Alacant  
 Tel. 85 627 1750 - Fax 40 823 5709](https://www.google.es/maps/@47.561536,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12473&trk=tyah&trkInfo=tarId%6H0958101988432%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)